Macu

Macu/ Macu/ Masu(小米) 
Mesa rudan cbeyo “ ini phuma egu macu kana ka seediq si, anu ini pure egu, kingal bale nemu de baka praun mesa. kika paru hari macu de slgelu daha tikuh ka macu, ini daha hai pstaling lngedi mesa, qlahagun daha riyung. ” egu bale ka kari huniti na rudan ka quri macu nii duri.

　　Kndalax naq cbeyo ka mekan macu nii. Egu bale ka snolun daha ka Gaya duri, kndalax gmburah dheran kesun daha “smipaq takun” ma phuma macu de “Tmukuy Macu”, kmetuy macu de “ Mehu” ka kesun daha. Gaya bale paru ka dnii. Pguyaun daha riyung ka cbeyo.　　
Yaani uka hari ppuqun cbeyo, praun daha ido rumu ka macu nii, duma naq de gmhulama slmeun daha emu, desun daha neepah. Ani naq dehuk saya, egu seediq alang lmngelun muku phuma macu nana.　　

Snakun:Truku